**DĖL ATLEIDIMO NUO SAVIVALDYBĖS NEKILNOJAMOJO TURTO NUOMOS MOKESČIO**

2020 m. kovo 27 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, atsižvelgdama į Lietuvos Respublikos Vyriausybės 2020 m. vasario 26 d. nutarimą Nr. 152 „Dėl valstybės lygio ekstremaliosios situacijos paskelbimo“ bei Lietuvos Respublikos Vyriausybės 2020 m. kovo 14 d. nutarimą Nr. 207 „Dėl karantino Lietuvos Respublikos teritorijoje paskelbimo“ (aktuali redakcija), Rokiškio rajono savivaldybės taryba n u s p r e n d ž i a:

 1. Atleisti nuo savivaldybės nekilnojamojo turto nuomos mokesčio savivaldybės turto nuomininkus, kurie negali vykdyti veiklos išsinuomotose patalpose, dėl šalyje paskelbto karantino.

 2. Šis sprendimas galioja iki karantino Lietuvos Respublikos teritorijoje atšaukimo dienos.

 3. Sprendimą skelbti savivaldybės interneto svetainėje [www.rokiskis.lt.ir](http://www.rokiskis.lt.ir) teisės aktų registre.

 Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL ATLEIDIMO NUO SAVIVALDYBĖS NEKILNOJAMOJO TURTO NUOMOS MOKESČIO“ AIŠKINAMASIS RAŠTAS**

2020-03-19

Rokiškis

**Parengto sprendimo projekto tikslai ir uždaviniai.**

Sprendimo projekte numatyta atleisti nuo savivaldybės turto nuomos mokesčio, nuomininkus, kurie negali vykdyti veiklos išsinuomotose patalpose, dėl Lietuvos Respublikos teritorijoje paskelbto karantino.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalies 18 punktas.

**Sprendimo projekto esmė.**

Rokiškio rajono savivaldybės taryba, vadovaudamasi LR vietos savivaldos įstatymo16 straipsnio 2 dalies 18 punktu, turi teisė priimti sprendimus teikti mokesčių, rinkliavų ir kitas įstatymų nustatytas lengvatas savivaldybės biudžeto sąskaita.

Atsižvelgiant į COVID-19 pandemiją, paskelbtą karantiną Lietuvos Respublikos teritorijoje, bei siekiant palengvinti mokestinę naštą, siūloma atleisti nuo savivaldybės turto nuomos mokesčio nuomininkus, kurie negali vykdyti veiklos išsinuomotose patalpose dėl Lietuvos Respublikos teritorijoje paskelbto karantino.

**Galimos pasekmės, priėmus siūlomą tarybos sprendimo projektą:**

**teigiamos** – bus mažinama savivaldybės turto nuomininkų mokestinė našta;

**neigiamos** – savivaldybė neteks dalies biudžeto pajamų.

 **Nauda Rokiškio rajono gyventojams.** Tiesioginės naudos nėra.

**Finansavimo šaltiniai ir lėšų poreikis.**

Įvertinti kiek pajamų į biudžetą bus nesurenkama dėl šios lengvatos taikymo nėra galimybės, nes neaišku, kiek bus tęsiamas karantinas šalies teritorijoje.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė